Diari Oficial de la Generalitat Valenciana


Sumari del DOGV 9755, del 29-12-2023 (2023/12379)

RESOLUCIÓ d'11 de desembre de 2023, de la directora general de Formació Professional, per la qual s'actualitzen les seus i les comissions d'avaluació que han de dur a terme el procediment obert de manera permanent, per a l'avaluació i acreditació de la totalitat de les unitats de competència professional incloses en l'oferta existent de Formació Professional a la Comunitat Valenciana, vinculada al Catàleg nacional de les qualificacions professionals, que hagen sigut adquirides a través de l'experiència laboral o de vies no formals de formació, convocat per la Resolució de 21 de juliol de 2021, de la Secretaria Autonòmica d'Educació i Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12378


Data del document
:   11-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Universitats i Ocupació
    * educació

RESOLUCIÓ d'11 de desembre de 2023, de la directora general de Formació Professional, per la qual s'actualitzen les seus i les comissions d'avaluació que han de dur a terme el procediment obert de manera permanent, per a l'avaluació i acreditació de la totalitat de les unitats de competència professional incloses en l'oferta existent de Formació Professional a la Comunitat Valenciana, vinculada al Catàleg nacional de les qualificacions professionals, que hagen sigut adquirides a través de l'experiència laboral o de vies no formals de formació, convocat per la Resolució de 21 de juliol de 2021, de la Secretaria Autonòmica d'Educació i Formació Professional. [2023/12582]  
  
  
De conformitat amb el que s'establix en la Resolució de 21 de juliol de 2021, de la Secretaria Autonòmica d'Educació i Formació Professional (DOGV núm. 9136, del 27.07.2021), i una vegada revisades les propostes de canvi en la composició de les comissions nomenades per Resolució de 6 de juliol de 2023 d'esta direcció general, resolc:  
  
Primer. Seus  
Designar les seus, que figuren en la relació que s'inserix com a annex I a esta resolució, en les quals es durà a terme el procediment permanent de reconeixement de la competència professional adquirida per experiència laboral i formació no formal durant el curs 2023-24.  
  
Segon. Comissions  
Nomenar les comissions i designar les persones assessores i avaluadores que figuren en la relació que s'inserix com a annex II a esta resolució, que seran les responsables d'implementar el procediment en les famílies professionals que els correspon durant el curs 2023-24.  
  
Tercer. Noves actualitzacions durant el curs 2023-24   
D'acord amb el que es preveu en el resolc segon de la Resolució de 21 de juliol de 2021, de la Secretaria Autonòmica d'Educació i Formació Professional, amb la finalitat d'incrementar l'oferta de seus i comissions per a facilitar l'accés al procediment a les persones interessades, durant el curs, per resolució de la directora general de Formació professional podrà ampliar-se l'oferta i la incorporació de nous vocals i comissions d'acord amb les instruccions que dicte l'Institut Valencià de Qualificacions Professionals.   
  
Quart. Comissions i vocals que són baixa  
Les comissions i vocals que són baixa en el procediment seguiran en funcions fins a finalitzar les tasques corresponents amb els candidats assignats abans de sol·licitar la baixa, d'acord amb les instruccions que dicte l'Institut Valencià de Qualificacions Professionals.  
  
Estos vocals rebran la corresponent indemnització pel treball desenvolupat d'acord amb el que es preveu per la Resolució de 21 de juliol de 2021, de la Secretaria Autonòmica d'Educació i Formació Professional.  
  
  
Cinqué. Inici del curs escolar  
Una vegada acabat un curs escolar, les comissions continuaran en funcions fins a la publicació de la primera resolució del curs escolar següent.  
  
València, 11 de desembre de 2023.- La directora general de Formació Professional: Marta Armendia Santos.